קמילה קביו

ביוגרפיה

קביו נולדה בקוחימר ברובע הוואנה דל אסטה של הוואנה בקובה, לסינואה אסטרבאו ואלחנדרו קביו. היא ממוצא מקסיקני וקובני. במשך רוב ילדותה, היא ומשפחתה עברו הלוך ושוב בין הוואנה למקסיקו סיטי, מקסיקו (ארץ מולדתו של אביה), לפני המעבר למיאמי, פלורידה, כשהייתה בת חמש. למדה בבית ספר ציבורי במיאמי, אך עזבה את לימודיה בעודה בכיתה ט', על מנת להתמקד בקריירת השירה שלה.

2012–2016: "The X Factor" ו-"Fifth Harmony"

קמילה קביו נבחנה עבור "The X Factor" בגרינסבורו, קרוליינה הצפונית. לאחר שהודחה בשלב השני של התחרות, נקראה קביו בחזרה אל הבמה יחד עם אלי ברוק, נורמאני קורדיי, לורן הורגי ודיינה ג'יין כדי ליצור את להקת הבנות שהפכה לימים ל-"Fifth Harmony". הם חתמו על חוזה משותף עם Syco Music, חברת תקליטים בבעלותו של סיימון קאוול, ואפיק רקורדס, חברת התקליטים של אל. איי ריד, לאחר שזכו במקום השלישי בתחרות.
הלהקה הוציאה לאור לאחר מכן את המיני-אלבום "Better Together", בשנת 2013, ובנוסף גם את אלבומי האולפן "Reflection", בשנת 2015 ו-"7/27", בשנת 2016, שהניבו סינגלים כגון "Worth It" ו-"Work from Home", ואת האלבום "Fifth Harmony", שיצא ב-25 באוגוסט 2017, לאחר עזיבתה של קביו.
ב-19 בדצמבר 2016 הודיעה הלהקה על עזיבתה של קביו.

2017–2018: אלבום בכורה Camila

בנובמבר 2015, קביו פרסמה דואט עם הזמר הקנדי שון מנדס ששמו "I Know What You Did Last Summer", שיר שכתבו יחד. השיר הגיע למקום ה-20 בארצות הברית, והוסמך כפלטינה על ידי איגוד תעשיית ההקלטות האמריקאי. ב-14 באוקטובר 2016, קביו פרסמה סינגל משותף עם הראפר האמריקאי משין גאן קלי שנקרא "Bad Things", שהגיע למקום הרביעי במצעד השירים של ארצות הברית. קביו נכללה ברשימת בני הנוער המשפיעים של 2016 של טיים מגזין.
ב-25 בינואר 2017, "Love Incredible", שיתוף פעולה עם הדי ג'יי הנורווגי קשמיר קאט, דלף לרשת. הגרסה הרשמית של השיר יצאה ב-16 בפברואר 2017, והיא כלולה באלבום הבכורה של קשמיר קאט, "9". מאוחר יותר קביו לקחה חלק ב-"Hey Ma", שיתוף פעולה מוזיקלי עם פיטבול וג'יי באלווין בשביל הפסקול של הסרט מהיר ועצבני 8. הסינגל והווידאו קליפ לגרסה הספרדית של השיר יצאו ב-10 במרץ 2017. הגרסה האנגלית של השיר יצאה ב-6 באפריל 2017. הזמרת הופיעה גם בשיתוף פעולה עם מייג'ור לייזר, טראוויס סקוט וקוואבו בשיר, "Know No Better".
לאחר מכן, אישרה קביו כי אלבום הבכורה שלה יצא לאור בשנת 2018, ועל מנת לקדמו הוציאה לאור את השיר "Havana", כסינגל מוביל מהאלבום. השיר הגיע למקום הראשון במצעד הסינגלים הבריטי, מצעד הבילבורד הוט 100, ומצעדים נוספים אחרים.
קביו שינתה את שם אלבום הבכורה שלה, שהיה אמור להיקרא "The Hurting. The Healing. The Loving"‏ ל-"Camila", והוא יצא לאור ב-12 בינואר 2018. הסינגל הראשון שלה, "Crying in the Club", יצא לאור ב-19 במאי 2017, וקביו ביצעה אותו בטקס פרסי המוזיקה של בילבורד באותה השנה. קביו הופיעה כמופע הפתיחה בסיבוב ההופעות של ברונו מארס, "24K Magic World Tour". אך עקב ההצלחה המועטה של הסינגל, הוחלט להוציא אותו מן האלבום. כמו כן, קביו הובילה את קמפיין הסתיו של חברת האופנה Guess, בשנת 2017.
ב-14 בפברואר הכריזה קביו על סיבוב הופעות עולמי בשם "Never Be The Same Tour". סיבוב ההופעות העולמי התחיל ב-14 באפרי בוואנקובר, קנדה. והסתיים ב-23 באוקטובר 2018 בסאן ג'ואן שבברזיל. זהו גם סיבוב ההופעות הראשון של קביו בתור קריירת סולו. קביו גם הופיעה כמופע חימום בסיבוב ההופעות העולמי של הזמרת טיילור סוויפט "Taylor's swift Reputation stadium Tour".
בדצמבר 2018 הייתה קביו מועמדת לשני פרסי גראמי - פרס הגראמי על ביצוע סולו הפופ הטוב ביותר על הביצוע החי ל-"Havana" ופרס הגראמי לאלבום הפופ הווקאלי הטוב ביותר על Camila.

2019–הווה: אלבום שני Romance

ב-21 ביוני 2019, הוציא שון מנדס את השיר "Señorita", בשיתוף קביו. ב-1 בספטמבר, קביו פרסמה וידאו קליפ קצר בעמוד האינסטגרם שלה, בו נחשף שהאלבום השני שלה יקרא "Romance". יומיים אחר כך הודיעה הכריזה על שני סינגלים חדשים: "Shameless" ו-"Liar", שיצאו לאור ב-5 בספטמבר.

חיים אישיים

בתחילת שנת 2018 החלה קביו לצאת עם מת'יו האסי, ובמהלך בשנת 2019 הזוג נפרד.